**H O T Ă R Â R E A NR. 144**

**din 10 noiembrie 2016**

**privind aprobarea majorării tarifelor**

**pentru serviciile publice de salubrizare din Municipiul Dej**

**Consiliul local al Municipiului Dej,** întrunit în ședința de îndată din data de 10 noiembrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 24.040 din data de 8 noiembrie 2016, al Direcției Tehnice și Economice din cadrul Primăriei Municipiului Dej, prin care se propune spre aprobare **majorării tarifelor pentru serviciile publice de salubrizare din Municipiul Dej;**

Având în vedere: solicitarea C.S. Brantner - Vereș S.A. Cluj - Napoca Nr. 309 din 28 octombrie 2016, adresată Consiliului Local al Municipiului Dej prin care se aduce la cunoștință acestuia intenția de modificare a tarifelor practicate pentru activitatea serviciului public de salubrizare în Municipiul Dej, activitate ce face obiectul Contractului de concesiune a serviciilor publice de salubrizare Nr. 7.734 din data de 22 martie 2006, prelungit prin Actul adițional Nr. 7.284 din data de 22 martie 2016, aprobat prin Hotărârea Consiliului Local al Municipiului Dej Nr. 37 din 7 martie 2016, însoțită de documentația de fundamentare;

- prevederile art. 9, alin. (2), lit. d), art. 32, alin. (1), lit. e) și art. 43, alin. (5) din Legea serviciilor comunitare de utilități publice Nr. 51/ 2006, cu modificările și completările ulterioare a serviciilor de salubrizare a localităților;

- prevederile art. 16, alin. (1) din Ordinul Nr. 109/ 2007 al Autorității Naționale de Reglementare pentru serviciile comunitare privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților;

- prevederile art. 115 din Ordinul Nr. 82/ 2015 privind aprobarea Regulamentului cadru al serviciului de salubrizare al localităților;

- prevederile art. 6, alin. (1), lit. k) din Legea Nr. 101/2006 privind serviciul de salubritate al localităților, republicată;

Ținând cont de prevederile art. 36, alin. (6), lit. a), pct. 14 din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1.** **Aprobă** modificarea tarifelor pentru serviciile publice de salubrizare din Municipiul Dej, începând cu data prezentei hotărârii de consiliu, conform Anexei Nr. 1.

**Art. 2.** Contractul de concesiune a serviciilor publice de salubrizare Nr. 7.734/2006, prelungit prin Act adițional Nr. 7284/2016 se va modifica prin Act adițional, în mod corespunzător cu prevederile prezentei hotărâri.

**Art. 3.** Cu ducerea la îndeplinire a prevederilor prezentei hotărâri se încredințează Direcția Tehnică și Economică din cadrul Primăriei Municipiului Dej.

**Preşedinte de şedinţă,**

**Kovrig Anamaria Magdalena**

**Nr. consilieri în funcţie - 19**

**Nr. consilieri prezenţi - 15**

**Nr. voturi pentru - 12**

**Nr. voturi împotrivă - 2**

**Abţineri - 1 Contrasemnează,**

**Secretar**

**Jr. Pop Cristina**